Ich, Cünrat Sädelman, der mûller zuͦ Mûlinen, bekenn offenlich mitt disem brieff, das ich mitt gütˀ vorbetrachtung und wolbedachtem frygem willen von der hochwirdigen
frowen, frow Appolonien, gräffin von Hochemberg, eptissin, und gemeinē convent frowen zuͦ Kûngsfeld, minē gnedigen fröwen, ✳ zuͦ handen min selbs und minˀ erben ✳ zuͦ einē
rechten, stäten ✳ erblechen ✳ empfangē hab ✳ die mûli ✳ zuͦ Mûlinen, die mich von Ülin Mûller in kouffs wise ✳ ankomen ist, ✳ mitt aller ir rechtung und zügehörd ✳ nùtz usgenomen
noch hindan gesetzt ✳ umb sechtzechen mûtt kernen jerlichˀ gùlt, ✳ je uff sant Martins tag zù waͤrend, ✳ an des nachbenemptē end, ✳ namlich dryg mûtt und zwei fiertel kernē
dem erwirdigen meister Hannsen Stapffer, lûtpriester zuͦ Baden, ✳ und zwen mûtt roggen sant Anthoniē gon Brugg und sinē pflägnˀ ✳ und den ûbrigen zins, so vil sich des gepûrt,
den genemptē minē gnedigen frowen von Kûngsfeld und irn nachkomen än iren kosten und schaden ✳ nach zinsrecht und gewonheit. ✳ und ich und min erben ✳ söllen und wellen
ouch ✳ die vorgemelten mûli, ✳ mûli statt, ✳ hùser ✳ und hoffstett ✳ und alles das darzuͦ gehört, namlich vier nûwe reder ✳ mitt wendelbömē, kamprednˀ, ✳ vinis ringen und zapffen, das
ich alles güt und gerecht ✳ in der selben mûli finden ✳ und zuͦ min und minˀ erben handen ✳ nach erbs und mûlirecht ✳ mitt den gedingen alls hernach stät ✳ empfangen und bracht hab,
ouch die stein in der mûli, ✳ allzuͤsamen gemëssen ✳ dryer eln dik, ✳ die all und jeklicher besunder ✳ brûchig und guͤt gewesen sind, ✳ zwo wannē, zwey bûtelvassz, ✳ ein bûtelstand, ✳ dryg
haͤmer, ✳ ein hebysen, ✳ ein fiertel, ✳ ein ymi ✳ in güten, redlichen bùwen und eren hallten und laussen und den genemptē unnsern gnedigen frowē ✳ nitt anders dann in soͤlichen
güten eren, ✳ das si den vorgeschribnen zins wol gällten und getragen mogen uffgeben ✳ und ob ich oder min erben ✳ dheniest unnser gerechtikeit ✳ an der vorgemelten mûli vˀkouffē
oder hinlichen wällten, ✳ das söllen wir den vorgenemptē unnsern gnedigen fröwē ✳ vor megklichē anbietē ✳ und si, ob si wellen zuͤ soͤlichem kouff oder lichung umb ein
soͤlich gellt alls ander ✳ komen laussen. ✳ ob aber si soͤlichen kouff oder lichung ✳ mitt naͤmen ✳ noch ir fuͤg sin wöllt, ✳ so mogen wir alldann unnser gerechtikeit ✳ an der egēn mûli ✳ waͤrn,
wir wellen ✳ lichen oder vˀkouffen ✳ äne iren intrag, ✳ doch allweg also ✳ mitt irem gunst, wùssen und willen ✳ und gegen soͤlichen, die inen ouch uff die mûli fügklich und äben
sind, ✳ und in den wortē und gedingen, so vor und nach stand. begäbe sich ouch hinfur jemˀ, das den genemptē minē gnedigen frowē odˀ irn nachkomen ir mûli zu Dietfurt an der
Ar ✳ von fûres, ✳ wassers oder andrˀ not und gebresten wegen ✳ abgieng und unnûtz wurd, ✳ so söllent und wellend ich, genemptˀ Cünrat Sädelman, ✳ min erben und nachkomē ✳ inē die
Obern unnser Mûli zuͤ Mûlinē zu iren handen komen und gelangen laussen, ✳ die si ouch dann besetzen,✳ entsetzen, ✳ bruchen und bewerben, inen und irem gotzhus ✳ an dem end und sust
niemant ✳ anderm malen söllen und mogen ✳ an unnser und mengklichs von unnsz₎ wegen hindrung und intrag ✳ destermindˀ nitt sol allweg die Nidermûli ✳ mir, Cuͦnrat Saͤdlmā,
minē erben und nachkomen ✳ zuͦ einē rechten erblechen beliben ✳ mitt den gedingen vor und nachgemeldet, ✳ àne irn intrag ✳ und wen̄ es dann darzuͤ käme, ✳ das die vorgemeldet
Obermûli ✳ zuͤ der genemptē minˀ gnedigen frowē handen komen waͤre ✳ und wir unns selbs zuͤ beiden ꝑthien von der zinsen wegen ✳ nitt geeynen noch betragen möchten, ✳ so sol
jetwedrˀ teil ✳ zwen erber man̄ nämen, ✳ die darumb ✳ ob mir, minē erben ✳ oder nachkomen ✳ der vorgemeldet zins, die sechtzechen mûtt kernen, gemindert oder gemeret werden
soͤllen ✳ unns zuͦ entscheiden ✳ min̄ und rechts gewallt haben soͤllen. ✳ und also hab ich, genemptˀ Cuͦnrat Sädelman, fûr mich und min erben ✳ den genemptē minē gnedigē frowē
umb alles, das ✳ wir inen nach lut und sag dis brieffs ✳ zuthuͦnd schuldig und vˀbunden sind oder hinfûr wˀden, zuͦ sicherheit ✳ und zuͦ einē rechten habenden pfand ✳ ingeben und
versetzt ✳ all unnser ligend und varend guͤt, ✳ so ich jetz hab ✳ oder hinfûr ûberkomend, ✳ nûtz usgenomē, also ob ich oder min erben dheins jars umb den gevallnen zins ✳ oder andˀs
als vorstaͤt ✳ nitt gnüg täte, ✳ so mogent die genemptē min gnedig frowē oder ir amptlût in irem namen ✳ mich, obgenemptē Cünrat Sädelman, ✳ min erben und unsz ligende
und varende güter ✳ darumb angriffen, ✳ noͤten und fûrneͤmen ✳ mitt geistlichen oder weltlichen lûten und gerichten ✳ oder ane gericht und recht, ✳ so lang und vil untz inē umb
iren gevallnen zins und alles, das so vor stàt ✳ vallung und gnüg beschechen ist, ✳ än iren kosten und schaden. die obgen̄ min gnedig fröwen ✳ haben ouch inen und irn nachkomē
hiemitt gar eigenlich vorbehallten ✳ all ir frygheit, gerechtikeit, güt, gewonheit und allt harkomen, ✳ so si zuͦ denen und andern iren lûten und guͤtnˀ in irem ampt im̄
Eygen haben. des alles zuͦ warem urkûnd hab ich, obgen̄tˀ Cuͦnrat Sädelman, ✳ mitt ernst erbetten ✳ den fromen, wisen Cünrat Arnold, schulthn̄ zuͦ Brugk, ✳ das der sin
eigen insigel fûr mich und min erben, unns damitt diser dingen zuͦ besagend, ✳ doch im̄ und sinen erben in allweg unschädlich, offenlich hat gehenkt ✳ an disen brieff,
der geben ist uff mentag nach sant Martins tag nach der gepurt Cristi, unnsers hˀren, viertzechenhundert achtzig und drû jar.